สำเนา

รายงานการประชุมสภาองค์การบริหารส่วนตำบลทรายขาว

สมัยสามัญ สมัยที่ 4 ประจำปี 2563

วันที่ 13 พฤศจิกายน 2563 เวลา 09.00 น.

ณ ห้องประชุมสภาองค์การบริหารส่วนตำบลทรายขาว

...................................

สมาชิกผู้มาประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายสุนทร รักษ์เมือง | ส.อบต.หมู่ที่ 3 | สุนทร รักษ์เมือง |
| 2 | นายสมพร เจิมพงค์ | ส.อบต.หมู่ที่ 8 | สมพร เจิมพงค์ |
| 3 | นายธนวัฒน์ สุดการงาน | ส.อบต. หมู่ที่ 4 | ธนวัฒน์ สุดการงาน |
| 4 | นายสายชล เอียดดำ | ส.อบต. หมู่ที่ 12 | สายชล เอียดดำ |
| 5 | นายพีระยศ แก้วฉิม | ส.อบต. หมู่ที่ 5 | พีระยศ แก้วฉิม |
| 6 | นายสันติ สุวรรณบุรี | ส.อบต. หมู่ที่ 6 | สันติ สุวรรณบุรี |
| 7 | นายธีระพันธ์ รอดนวล | ส.อบต. หมู่ที่ 4 | ธีระพันธ์ รอดนวล |
| 8 | นายมนูญ สังด้วง | ส.อบต. หมู่ที่ 6 | มนูญ สังด้วง |
| 9 | นายธีระพงค์ ลิ่มสกุล | ส.อบต. หมู่ที่ 5 | ธีระพงค์ ลิ่มสกุล |
| 10 | นายอรุณ มีลาย | ส.อบต. หมู่ที่ 1 | อรุณ มีลาย |
| 11 | นายจิตร จันทร์เรือง | ส.อบต. หมู่ที่ 8 | จิตร จันทร์เรือง |
| 12 | นายเจริญ ไกรคุ้ม | ส.อบต. หมู่ที่ 9 | เจริญ ไกรคุ้ม |
| 13 | นายประนอม เพ็ชรทอง | ส.อบต. หมู่ที่ 2 | ประนอม เพ็ชรทอง |
| 14 | นายสาธิต เพ็ชรรัตน์ | ส.อบต. หมู่ที่ 7 | สาธิต เพ็ชรรัตน์ |

ผู้เข้าร่วมประชุม

|  |  |  |  |
| --- | --- | --- | --- |
| ลำดับที่ | ชื่อ-สกุล | ตำแหน่ง | ลายมือชื่อ |
| 1 | นายวิลาศ มีฮิ่น | รองนายกองค์การบริหารส่วนตำบล | วิลาศ มีฮิ่น |
| 2 | นายสำราญ นวลปาน | รองนายกองค์การบริหารส่วนตำบล | สำราญ นวลปาน |
| 3 | นายสุรินทร์ สงหนู | นายกองค์การบริหารส่วนตำบล | สุรินทร์ สงหนู |
| 4 | นางจันทนา คงเกตุ | ปลัดองค์การบริหารส่วนตำบล | จันทนา คงเกตุ |

**สมาชิกผู้ลาประชุม**

1. นายสวย นุ่นนุ่ม ส.อบต. หมู่ที่ 3
2. นายศุภกฤต จันทร์ทองอ่อน ส.อบต. หมู่ที่ 7
3. นายเสนอ หนูยิ้มซ้าย ส.อบต. หมู่ที่ 9
4. นายสัมพันธ์ เรืองสังข์ ส.อบต. หมู่ที่ 10
5. นายชะรวย รักจุฬ ส.อบต. หมู่ที่ 12

เมื่อถึงกำหนดเวลานัดประชุม นางจันทนา คงเกตุ เลขานุการสภาองค์การบริหารส่วนตำบลทรายขาวตรวจสอบรายชื่อสมาชิกสภาองค์การบริหารส่วนตำบลทรายขาวผู้มาประชุมที่ได้ลงชื่อไว้ ปรากฏว่ามีผู้มาประชุม 14 คน ครบองค์ประชุม จึงให้สัญญาณเรียกสมาชิกสภาองค์การบริหารส่วนตำบลเข้าห้องประชุม

ประธานสภาฯ ตรวจดูว่าสมาชิกสภาฯ เข้าร่วมประชุมครบองค์ประชุมหรือไม่ ปรากฏว่าครบองค์ประชุม จึงเปิดประชุมและเริ่มประชุมตามระเบียบวาระดังนี้

**ระเบียบวาระที่ 1 เรื่องที่ประธานแจ้งที่ประชุมทราบ**

ประธานสภาฯ ลำดับต่อไปเป็นการประชุมในระเบียบวาระที่ 1

เรื่องที่ประธานแจ้งให้ที่ประชุมทราบ

1.1 แจ้งประกาศเรียกประชุมสภาฯ สมัยสามัญ สมัยที่ 4 ประจำปี 2563 เริ่มตั้งแต่วันที่ 1 พฤศจิกายน 2563 มีกำหนด

15 วัน ตามประกาศสภาองค์การบริหารส่วนตำบลทรายขาว

ลงวันที่ 28 ตุลาคม 2563

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาฯ สมัยวิสามัญ สมัยที่ 1**

**ครั้งที่ 2 ประจำปี 2563 เมื่อวันที่ 14 กันยายน 2563**

ประธานสภาฯ ลำดับต่อไปเป็นการประชุมในระเบียบวาระที่ 2 เรื่องรับรอง

รายงานการประชุมสภาฯ สมัยวิสามัญ สมัยที่ 1 ครั้งที่ 2

ประจำปี 2563 เมื่อวันที่ 14 กันยายน 2563 ซึ่ง

คณะกรรมการตรวจสอบรายงานการประชุมสภาฯ ได้ตรวจสอบ

รายงานการประชุมสภาฯ ดังกล่าว เรียบร้อยแล้วและรับรองความ

ถูกต้อง ขอเชิญประธานคณะกรรมการตรวจสอบรายงานการ

ประชุม รายงานต่อที่ประชุม

ประธานคณะกรรมการ รายงานว่าคณะกรรมการตรวจสอบรายงานการประชุมสภาฯ

ตรวจสอบรายงานการประชุม สมัยวิสามัญ สมัยที่ 1 ครั้งที่ 2 เมื่อวันที่ 14 กันยายน 2563

แล้วปรากฏว่า รายงานการประชุมดังกล่าวได้จัดทำขึ้น เรียบร้อย

ถูกต้องสมบูรณ์ และคณะกรรมการตรวจสอบรายงานการประชุม

มีมติรับรองความถูกต้อง

ประธานสภาฯ ขอเชิญสมาชิกสภาฯ ที่มีความประสงค์จะแก้ไขเพิ่มเติมถ้อยคำใน

รายงานการประชุมสภาฯ ขอเชิญเสนอต่อที่ประชุม หากไม่มี

สมาชิกสภาฯ ท่านใดขอแก้ไข ถือว่าสภาฯ แห่งนี้ให้การรับรอง

รายงานการประชุม สมัยวิสามัญ สมัยที่ 1 ครั้งที่ 2 เมื่อ

วันที่ 14 กันยายน 2563

**ระเบียบวาระที่ 3 ญัตติ เรื่อง ขอความเห็นชอบรับโอนหอกระจายข่าวประจำ**

**หมู่บ้าน หมู่ที่ 11**

ประธานสภาฯ ลำดับต่อไปเป็นการประชุมในระเบียบวาระที่ 3 ญัตติ

เรื่อง ขอความเห็บชอบรับโอนหอกระจายข่าว ประจำหมู่บ้าน

หมู่ที่ 11 ขอเชิญนายกองค์การบริหารส่วนตำบล

นายกองค์การบริหารส่วนตำบล ได้เสนอให้ที่ประชุมพิจารณา ให้ความเห็นชอบรับโอนหอกระจาย

ข่าวประจำหมู่บ้าน หมู่ที่ 11 รายละเอียดดังนี้

ด้วยประธานคณะกรรมการหมู่บ้าน หมู่ที่ 11 ได้มีหนังสือ

เรื่อง ส่งมอบหอกระจายข่าวประจำหมู่บ้าน หมู่ที่ 11

ต.ทรายขาว ตามหนังสือลงวันที่ 8 พฤศจิกายน 2563 โดยแจ้ง

ความประสงค์ส่งมอบหอกระจายข่าวประจำหมู่บ้าน ม. 11 ให้แก่

อบต. ทรายขาว ดำเนินการต่อไป ซึ่งหอกระจายข่าวดังกล่าวสร้าง

จากงบประมาณโครงการไทยนิยมยั่งยืน งบประมาณ 200,000.-

บาท รายละเอียดตามเอกสารที่ได้จัดส่งให้สมาชิกทุกท่านพิจารณา

แล้ว จึงขอให้สมาชิกได้พิจารณาว่าจะให้ความเห็นชอบรับมอบ

หอกระจายข่าวประจำหมู่บ้าน หมู่ที่ 11 หรือไม่

ประธานสภาฯ ขอเชิญเลขานุการสภาฯ ชี้แจงข้อกฎหมาย

เลขานุการสภาฯ ชี้แจงว่า ตามหนังสือกรมส่งเสริมการปกครองส่วนท้องถิ่น ด่วน

ที่สุด ที่ มท. 0808.2/ว1628 ลงวันที่ 4 มิถุนายน 2561

แจ้งว่าคณะกรรมการวินิจฉัยปัญหาการจัดซื้อจัดจ้างและ

การบริหารพัสดุภาครัฐ กรมบัญชีกลาง ได้วินิจฉัยข้อหารือของ

กระทรวงมหาดไทยในประเด็นเกี่ยวกับการจัดซื้อจัดจ้าง ตาม

ระเบียบกระทรวงการคลังว่าด้วยการจัดซื้อจัดจ้างและการบริหาร

พัสดุ ภาครัฐ พ.ศ. 2560 ประเด็นการรับมอบพัสดุ ที่มีผู้อุทิศให้

เป็นกรรมการสิทธิ์แก่องค์กรปกครองส่วนท้องถิ่น หรือให้สิทธิอัน

เกี่ยวกับพัสดุ หรือมอบให้เป็นผู้ดูแลพัสดุนั้น โดยคณะกรรมการ

วินิจฉัยปัญหาการจัดซื้อจัดจ้าง และการบริหารพัสดุภาครัฐ

มีความเห็นว่าตามพระราชบัญญัติการจัดซื้อจัดจ้างหรือการบริหาร

พัสดุ ในกฎหมายระเบียบข้อบังคับ ประกาศ ข้อบัญญัติและ

ข้อกำหนดใด ๆ ของหน่วยงานของรัฐที่อยู่ภายใต้บังคับแห่ง

พระราชบัญญัตินี้ ซึ่งตามพระราชบัญญัติ มาตรา 3 บัญญัติว่า

“ให้ยกเลิกบทบัญญัติเกี่ยวกับพัสดุ การจัดซื้อจัดจ้าง หรือการ

บริหารพัสดุ ในกฎหมาย ระเบียบ ข้อบังคับ ประกาศ ข้อบัญญัติ

และข้อกำหนดใด ๆ ของหน่วยงานของรัฐ ที่อยู่ภายใต้บังคับแห่ง

พระราชบัญญัตินี้ ซึ่งตามพระราชบัญญัติฯ มาตรา 3 มีเจตนารมณ์

ให้ยกเลิกบทบัญญัติเกี่ยวกับพัสดุ สำหรับกรณีอื่นที่มิได้เกี่ยวกับ

การจัดซื้อจัดจ้างหรือการบริหารพัสดุก็ยังคงดำเนินการตามระเบียบที่เกี่ยวข้องต่อไป เมื่อข้อเท็จจริงปรากฏว่า กรณีที่มีผู้อุทิศ

พัสดุให้เป็นกรรมสิทธิ์แก่องค์กรปกครองส่วนท้องถิ่น หรือให้สิทธิ์อันเกี่ยวกับพัสดุ หรือมอบให้เป็นผู้ดูแลพัสดุนั้น ถ้าการกระทำดังกล่าว

มีเงื่อนไขหรือมีภาระติดพัน องค์กรปกครองส่วนท้องถิ่นจะรับเอาพัสดุ หรือสิทธินั้น ๆ ได้ต่อเมื่อได้รับความเห็นชอบจากสภาท้องถิ่น และเป็นไปตามระเบียบอื่นที่เกี่ยวข้อง แต่อย่างใดก็ดี หลังจากที่ได้รับพัสดุมาแล้วจะต้องดำเนินการตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 หมวด 9

“การบริหารพัสดุ” ต่อไป

สรุปว่าตามระเบียบดังกล่าวการที่จะรับเอาหอกระจายข่าวมาดูแล จะต้องได้รับความเห็นชอบจากสภาฯ แห่งนี้ จึงขอให้สภาฯ

ได้พิจารณาต่อไป

ประธานสภาฯ ขอเชิญสมาชิกสภาฯ ที่มีความประสงค์จะอภิปราย ปรากฏว่าไม่มี

สมาชิกท่านใดอภิปราย จึงขอมติที่ประชุม

มติที่ประชุม เห็นชอบ 13 เสียง

ไม่เห็นชอบ - เสียง

งดออกเสียง 1 คน

**ระเบียบวาระที่ 4 ญัตติ เรื่อง ขออนุมัติจ่ายขาดเงินสะสม ประจำปีงบประมาณ**

**2564**

ประธานสภาฯ ลำดับต่อไปเป็นการประชุมในระเบียบวาระที่ 4

ญัตติ เรื่องขออนุมัติจ่ายขาดเงินสะสม ประจำปี 2564

ขอเชิญ นายกองค์การบริหารส่วนตำบล

นายกองค์การบริหารส่วนตำบล ขออนุมัติจ่ายขาดเงินสะสม ประจำปี 2564 จำนวน 13 โครงการ

รวมงบประมาณ 4,109,300.- บาท (สี่ล้านหนึ่งแสนเก้าพันสาม- ร้อยบาทถ้วน) เนื่องจากถนนภายในตำบลชำรุดราษฎรมีความ

เดือดร้อนในการใช้เส้นทาง โดยมีรายละเอียดดังนี้

1. ชื่อโครงการ

โครงการจ่ายขาดเงินสะสมประจำปี 2564

1. หลักการและเหตุผล

เพื่อให้องค์กรปกครองส่วนท้องถิ่นดำเนินการแก้ไขปัญหาความเดือดร้อนของประชาชน จึงได้กำหนดแนวทางการใช้จ่ายเงินสะสม เพื่อสนับสนุนการดำเนินการตามนโยบายของรัฐบาล ในการแก้ไขปัญหาการดำรงชีวิตของประชาชน เช่น

การพัฒนาโครงสร้างพื้นฐานด้านการขนส่งตามแผนยุทธศาสตร์ ข้อ 4.7

1. วัตถุประสงค์

* เพื่อปรับปรุงซ่อมแซมโครงสร้างพื้นฐานด้านงานถนน

ให้สามารถใช้งานได้สะดวกยิ่งขึ้น

* เพื่อให้การสัญจรไป-มา ที่เชื่อมระหว่างหมู่บ้านได้รับ

ความสะดวก

* เพื่อให้ประชากร สามารถขนส่งผลผลิตออกสู่ตลาดได้สะดวกรวดเร็ว

1. เป้าหมาย

ดำเนินการซ่อมแซม/ก่อสร้างถนน จำนวน 13 สาย

รายละเอียดดังนี้

**1. ปรับปรุงถนนสายนายเรือง - ถนนด้วน(นานายบุญธรรม)**

**หมู่ที่ 3** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 11 ข้อ 7) โดยทำการจ้างเหมาขุดรื้อเกรดพื้นทางเดิมผิวจราจร ขนาดกว้างเฉลี่ย 3.00 ม. ระยะทาง 715.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 215.00 ลบ.ม. ปรับเกรดพร้อมบดทับเรียบ ระยะทาง 715.00 ม. หรือพื้นที่ไม่น้อยกว่า 2,145.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 179,800.00.-บาท** (หนึ่งแสนเจ็ดหมื่นเก้าพันแปดร้อยบาทถ้วน)

**2. โครงการปรับปรุงถนนสายข้างหอประชุม หมู่ที่ 11** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 16 ข้อ 32) โดยทำการขุดรื้อพื้นทางเดิมแล้วบดทับ

ผิวจราจรขนาดกว้างเฉลี่ย 3.00 ม. ระยะทาง 970.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 921.00 ลบ.ม. ปรับเกรดพร้อมบดทับเรียบ ระยะทาง 970.00 ม. หรือพื้นที่ไม่น้อยกว่า 2,910.00 ตร.ม. และติดตั้งป้ายประชาสัมพันธ์โครงการ

(ป้ายเหล็ก) จำนวน 1 ป้าย **งบประมาณ 243,500.00.- บาท** (สองแสนสี่หมื่นสามพันห้าร้อยบาทถ้วน)

**3. โครงการปรับปรุงถนนสายดอนโอ่งจากถนนสายบ้านป้าจุก - คลองสาย 1 หมู่ที่ 3** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 12 ข้อ 12)

โดยทำการขุดรื้อพื้นทางเดิมแล้วบดทับ ผิวจราจรขนาดกว้างเฉลี่ย 3.50 ม. ระยะทาง 1,420.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 497.00 ลบ.ม. ปรับเกรดพร้อมบดทับเรียบ ระยะทาง 1,420.00 ม. หรือพื้นที่ไม่น้อยกว่า 4,970.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 416,000.00.-บาท** (สี่แสนหนึ่งหมื่นหกพันบาทถ้วน)

**4. โครงการปรับปรุงถนนสายคลองป่าขวางฝั่งตะวันตกจากถนนอู่แก้ว - คลองราชดำริ หมู่ที่ 9** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 15 ข้อ 29)

โดยทำการขุดรื้อพื้นทางเดิมแล้วบดทับ ผิวจราจรขนาดกว้างเฉลี่ย 4.00 ม. ระยะทาง 1,480.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 592.00 ลบ.ม. ปรับเกรดพร้อมบดทับเรียบ ระยะทาง 1,480.00 ม. หรือพื้นที่ไม่น้อยกว่า 5,920.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 495,500.00.- บาท** (สี่แสนเก้าหมื่นห้าพันห้าร้อยบาทถ้วน)

**5. โครงการปรับปรุงยกระดับถนนสายดอนโอ่ง หมู่ที่ 8 ตำบลทรายขาว** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 70 ข้อ 70) โดยทำการขุดรื้อพื้นทางเดิมแล้วบดทับ ผิวจราจรขนาดกว้างเฉลี่ย 3.50 ม. ระยะทาง 485.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 169.75 ลบ.ม. ปรับเกรดพร้อมบดทับเรียบ ระยะทาง 485.00 ม. หรือพื้นที่ไม่น้อยกว่า 1,697.50 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 142,000.00.-บาท** (หนึ่งแสนสี่หมื่นสองพันบาทถ้วน)

**6. โครงการปรับปรุงถนนสายครูบุตร หมู่ที่ 9** (แผนพัฒนา

ท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 15 ข้อ 28) โดยทำการขุดรื้อพื้นทางเดิมแล้วบดทับ ผิวจราจรขนาดกว้างเฉลี่ย 4.00 ม. ระยะทาง 871.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 497.00 ลบ.ม. ปรับเกรดพร้อมบดทับเรียบ ระยะทาง 871.00 ม. หรือพื้นที่ไม่น้อยกว่า 3,484.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 291,300.00.-บาท** (สองแสนเก้าหมื่นหนึ่งพันสามร้อยบาทถ้วน)

**7. โครงการปรับปรุงถนนสาย ทช.3053 - ดอนรัก(บ้านลาย)**

**หมู่ที่ 6** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 4 ข้อ 20)

โดยทำการขุดรื้อพื้นทางเดิมแล้วบดทับ ช่วงที่ 1 ผิวจราจรขนาดกว้างเฉลี่ย 3.50 ม. ระยะทาง 282.00 ม. ช่วงที่ 2 ผิวจราจรขนาดกว้างเฉลี่ย 4.00 ม. ระยะทาง 820.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 426.00 ลบ.ม. ปรับเกรดพร้อมบดทับเรียบพื้นที่ไม่น้อยกว่า 1,102.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 309,400.00.-บาท** (สามแสนเก้าพันสี่ร้อยบาทถ้วน)

**8. โครงการปรับปรุงยกระดับถนนสายบ้านนายเกษม - นายผาด หมู่ที่ 7** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 67 ข้อ 19) โดยทำการขุดรื้อพื้นทางเดิมแล้วบดทับ ผิวจราจรขนาดกว้างเฉลี่ย 3.00 ม. ระยะทาง 970.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 291.00 ลบ.ม. ปรับเกรดพร้อมบดทับเรียบ ระยะทาง 970.00 ม. หรือพื้นที่ไม่น้อยกว่า 2,910.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 243,500.00.-บาท** (สองแสนสี่หมื่นสามพันห้าร้อยบาทถ้วน)

**9. โครงการปรับปรุงถนนดินลูกรังสายบ้านนายล่อง – ถนนสายนายนิคม ไพรัช หมู่ที่ 4** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 56 ข้อ 8) โดยทำการขุดรื้อพื้นทางเดิมแล้วบดทับ ผิวจราจรขนาดกว้างเฉลี่ย 3.50 ม. ระยะทาง 430.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 150.00 ลบ.ม. พื้นที่ไม่น้อยกว่า 1,505.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 125,600.00.-บาท** (หนึ่งแสนสองหมื่นห้าพันหกร้อยบาทถ้วน)

**10. โครงการปรับปรุงถนนสายบ้านดอนรัก(หลังบ้านลาย) - ถนนหลังรร.ทรายขาว หมู่ที่ 6** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 14 ข้อ 22)

โดยทำการขุดรื้อพื้นทางเดิมแล้วบดทับ ช่วงที่ 1 ผิวจราจรขนาดกว้างเฉลี่ย 4.00 ม. ระยะทาง 654.00 ม. ช่วงที่ 2 ผิวจราจรขนาดกว้างเฉลี่ย 4.00 ม. ระยะทาง 754.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 563.00 ลบ.ม. ปรับเกรดพร้อมบดทับเรียบพื้นที่ไม่น้อยกว่า 5,632.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย**งบประมาณ 471,200.00.-บาท** (สี่แสนเจ็ดหมื่นหนึ่งพันสองร้อยบาทถ้วน)

**11.โครงการปรับปรุงถนนสายบ้านนายสวัสดิ์ – คลองสาย 1 - แยกถนนไพรัช หมู่ที่ 4** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 12 ข้อ13) โดยทำการขุดรื้อพื้นทางเดิมแล้วบดทับ ช่วงที่ 1 ผิวจราจรขนาดกว้างเฉลี่ย 4.00 ม. ระยะทาง 1,028.00 ม. ช่วงที่ 2 ผิวจราจรขนาดกว้างเฉลี่ย 4.00 ม. ระยะทาง 172.00 ม. ใช้วัสดุลูกรังเสริมส่วนที่ชำรุดและไม่แข็งแรง จำนวน 480.00 ลบ.ม. ปรับเกรดพร้อมบดทับเรียบระยะทาง 1,200.00 ตร.ม. หรือพื้นที่ไม่น้อยกว่า 4,800.00 ตร.ม. และติดตั้งป้ายประชาสัมพันธ์โครงการ

(ป้ายเหล็ก) จำนวน 1 ป้าย **งบประมาณ 337,300.00.-บาท** (สามแสนสามหมื่นเจ็ดพันสามร้อยบาทถ้วน)

**12. โครงการปรับปรุงยกระดับถนนสายบ้านนายประสิทธิ์**

**หมู่ที่ 7 ตำบลทรายขาว** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 77 ข้อ 29)

โดยทำการขุดรื้อพื้นทางเดิมแล้วบดทับ ผิวจราจรขนาดกว้างเฉลี่ย 4.00 ม. ระยะทาง 830.00 ม. ใช้วัสดุหินคลุกเสริมส่วนที่ชำรุดและไม่แข็งแรง จำนวน 332.00 ลบ.ม. ปรับเกรดพร้อมบดทับเรียบ ระยะทาง 830.00 ม. หรือพื้นที่ไม่น้อยกว่า 3,320.00 ตร.ม. และติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 394,800.00.- บาท** (สามแสนเก้าหมื่นสี่พันแปดร้อย-บาทถ้วน)

**13. โครงการก่อสร้างถนน คสล.สายหลังโรงเรียนบ้านโคกทราย – ถนนสายหัวหิน หมู่ที่ 6** (แผนพัฒนาท้องถิ่น พ.ศ.2561-2565 เพิ่มเติม เปลี่ยนแปลง ฉบับที่ 3 หน้า 13 ข้อ 17)

โดยทำการก่อสร้างถนน คสล.ขนาดกว้าง 4.00 ม. ระยะทาง 178.00 ม. หนา 0.05 ม. หรือพื้นที่ไม่น้อยกว่า 712.00 ตร.ม. วัสดุลูกรังถมไหล่ทางตามสภาพจำนวน 35.00 ลบ.ม. พร้อมติดตั้งป้ายประชาสัมพันธ์โครงการ (ป้ายเหล็ก) จำนวน 1 ป้าย **งบประมาณ 459,400.00.-บาท** (สี่แสนห้าหมื่นเก้าพันสี่ร้อย-บาทถ้วน)

จึงขอให้ที่ประชุมสภาฯ แห่งนี้ได้พิจารณาอนุมัติต่อไป

ประธานสภาฯ ขอเชิญเลขานุการสภาฯ ชี้แจงระเบียบที่เกี่ยวข้อง

เลขานุการสภาฯ ชี้แจงรายละเอียดดังนี้

ตามระเบียบกระทรวงมหาดไทยว่าด้วยการรับเงิน การเบิกจ่ายเงิน

การฝากเงิน การเก็บรักษาเงิน และการตรวจเงินขององค์กร

ปกครองส่วนท้องถิ่น (ฉบับที่ 4) พ.ศ. 2561 ข้อ 89

องค์กรปกครองส่วนท้องถิ่น อาจใช้จ่ายเงินสะสมได้ โดยได้รับ

อนุมัติจากสภาท้องถิ่น ภายใต้เงื่อนไข ดังต่อไปนี้

1. ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครอง

ส่วนท้องถิ่น หรือกิจการที่จัดทำเพื่อบำบัดความเดือดร้อนของ

ประชาชน ทั้งนี้ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด

1. ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว
2. ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันเงินไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น
3. เมื่อได้รับอนุมัติให้ใช้จ่ายเงินสะสมแล้วองค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ให้องค์กรปกครองส่วนท้องถิ่นใช้จ่ายเงินสะสมโดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว

ขณะนี้ องค์การบริหารส่วนตำบลทรายขาว มีเงินสะสม

ณ วันที่ 2 พฤศจิกายน 2563 รายละเอียดดังนี้

* เงินสะสมที่นำไปใช้ได้ ณ ปัจจุบันหลังจากตรวจสอบ ยอดเงินและหักเงินสะสมที่ต้องส่งฝาก ก.ส.ท. หรือ ก.ส.อ.

แล้ว เป็นเงิน 14,030,271.00 บาท

* สำรองจ่ายเงินสะสมที่อนุมัติแล้ว แต่ยังไม่ได้ดำเนินการหรืออยู่ระหว่างดำเนินการและยังไม่ได้เบิกจ่าย เป็นเงิน

1,422,160.00 บาท

* คงเหลือเงินสะสมที่นำไปใช้ได้ ณ ปัจจุบัน เป็นเงิน

12,608,111.00 บาท

* สำรองงบบุคลากร (ตามความจำเป็น) เป็นเงิน 3,000,000.00 บาท
* เงินสะสมคงเหลือ เป็นเงิน 9,608,111.00 บาท
* สำรองกรณีสาธารณภัย ร้อยละ 10 ของงบประมาณรายจ่ายประจำปี เป็นเงิน 4,726,100.00 บาท
* คงเหลือเงินสะสมที่นำไปใช้จ่ายได้ 4,882,011.00 บาท

ดังนั้น จึงขอให้ที่ประชุมได้พิจารณาด้วยความรอบคอบต่อไป

ประธานสภาฯ เลขานุการสภาฯ ได้ชี้แจงรายละเอียดข้อมูล เงินสะสมและระเบียบ

ที่เกี่ยวข้องเพื่อประกอบการพิจารณาแล้วลำดับต่อไปขอให้ท่าน

สมาชิกได้พิจารณาและหากมีสมาชิกท่านใดมีความประสงค์จะ

อภิปรายก็ขอเชิญอภิปรายตามสมควร ปรากฏว่าไม่มีสมาชิกท่าน

ใดขออภิปราย จึงขอมติที่ประชุม

มติที่ประชุม อนุมัติ 13 เสียง

ไม่อนุมัติ - ไม่มี

งดออกเสียง 1 คน

**ระเบียบวาระที่ 5 ญัตติ เรื่อง ขอความเห็นชอบร่างข้อบัญญัติองค์การบริหารส่วน**

**ตำบล เรื่อง การบริหารกิจการสถานีสูบน้ำด้วยไฟฟ้า พ.ศ. ...**

ประธานสภาฯ ลำดับต่อไปเป็นการประชุมในระเบียบวาระที่ 5

ญัตติ เรื่อง ขอความเห็นชอบ ร่าง ข้อบัญญัติองค์การบริหารส่วน

ตำบล เรื่อง การบริหารกิจการสถานีสูบน้ำด้วยไฟฟ้า พ.ศ. ...

ซึ่งเอกสารร่างข้อบัญญัติได้แจกจ่ายให้แก่สมาชิกล่วงหน้าแล้ว

ขอให้สมาชิกได้ใช้ดุลพินิจในการพิจารณา โดยการพิจารณาร่างข้อบัญญัติจะดำเนินการเป็น 3 วาระ คือ วาระที่ 1 ขั้นรับหลักการ

วาระที่ 2 ขั้นแปรญัตติ วาระที่ 3 ขั้นเห็นชอบให้ตราเป็นข้อบัญญัติ ลำดับต่อไปขอเชิญ นายกองค์การบริหารส่วนตำบลได้เสนอร่างข้อบัญญัติองค์การบริหารส่วนตำบล เรื่อง การบริหาร

กิจการ สถานีสูบน้ำด้วยไฟฟ้า พ.ศ. ... ต่อไป

นายกองค์การบริหารส่วนตำบล กราบเรียนประธานสภาฯ และสมาชิกสภาองค์การบริหารส่วน

ตำบลทรายขาว

**หลักการ**

เพื่อให้มีข้อบัญญัติองค์การบริหารส่วนตำบลทรายขาว เรื่อง

การบริหารกิจการสถานีสูบน้ำด้วยไฟฟ้า พ.ศ. ... ใช้บังคับในการ

บริหารกิจการของสถานีสูบน้ำด้วยไฟฟ้าในเขตองค์การบริหารส่วนตำบลทรายขาวอำเภอหัวไทร

**เหตุผล**

โดยที่เป็นการสมควรให้มีข้อบัญญัติองค์การบริหารส่วน

ตำบลทรายขาว เรื่อง การบริหารกิจการสถานีสูบน้ำด้วยไฟฟ้า

พ.ศ. ...ดำเนินการตามหนังสือกรมส่งเสริมการปกครองท้องถิ่น

ที่ มท 0890.3/1957 ลงวันที่ 16 พฤศจิกายน 2549 เรื่อง

การบริหารจัดการสถานีสูบน้ำด้วยไฟฟ้าขององค์กรปกครองส่วน ท้องถิ่น และเพื่อให้การบริหารกิจการสถานีสูบน้ำด้วยไฟฟ้าขององค์การบริหารส่วนตำบลทรายขาว เป็นไปด้วยความเรียบร้อย

มีประสิทธิภาพเหมาะสมกับความต้องการของสมาชิกผู้ใช้น้ำในพื้นที่องค์การบริหารส่วนตำบลทรายขาว

เพื่อสมาชิกสภาฯ พิจารณาให้ความเห็นชอบต่อไป

ซึ่งรายละเอียดต่าง ๆ ปรากฏตามร่างข้อบัญญัติองค์การบริหารส่วน

ตำบลทรายขาว เรื่อง การบริหารกิจการสถานีสูบน้ำด้วยไฟฟ้า

พ.ศ. ... ซึ่งได้มีการแจกจ่ายให้แก่สมาชิกทุกท่านไปแล้ว การจัดทำ

ร่างข้อบัญญัติดังกล่าวได้ดำเนินการไปตามกฎหมาย ระเบียบ และ

หนังสือสั่งการถูกต้องแล้ว อบต.จะได้ดำเนินการตามข้อบัญญัติ

เพื่อให้เกิดประโยชน์สูงสุดแก่อบต.และประชาชนต่อไป

ประธานสภาฯ ขอเชิญเลขานุการสภาฯ ชี้แจงข้อกฎหมาย และระเบียบที่เกี่ยวข้อง

เลขานุการสภาฯ ชี้แจงว่า ตามระเบียบกระทรวงมหาดไทยว่าด้วยข้อบังคับการ

ประชุมสภาท้องถิ่น ข้อ 45 กำหนดว่า ญัตติร่างข้อบัญญัติที่

ประชุมสภาท้องถิ่นต้องพิจารณาเป็นสามวาระแต่ที่ประชุมสภา

ท้องถิ่นจะอนุมัติให้พิจารณาสามวาระรวดเดียวก็ได้

ในการพิจารณาสามวาระรวดเดียว ผู้บริหารท้องถิ่น หรือ

สมาชิกสภาท้องถิ่น จำนวนไม่น้อยกว่าหนึ่งในสามของจำนวนผู้ที่

อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้

พิจารณาสามวาระรวดเดียวแล้ว การพิจารณาวาระที่สองนั้น ให้ที่

ประชุมสภาท้องถิ่น เป็นกรรมการแปรญัตติเต็มสภาโดยให้ประธาน

ที่ประชุมเป็นประธานคณะกรรมการแปรญัตติ

ที่ประชุม รับทราบ

นายกองค์การบริหารส่วนตำบล ขอเสนอญัตติด้วยวาจา ขออนุมัติพิจารณาร่างข้อบัญญัติองค์การ

บริหารส่วนตำบล เรื่อง การบริหารกิจการสถานีสูบน้ำด้วยไฟฟ้า

พ.ศ. ... สามวาระรวดเดียว

ประธานสภาฯ ประธานสภาฯ นำปรึกษาต่อที่ประชุม ขอให้สมาชิกสภาฯ ผู้ที่มีความ

ประสงค์จะอภิปรายตามที่มีผู้เสนอ ขอให้พิจารณาร่างข้อบัญญัติ

องค์การบริหารส่วนตำบล เรื่อง การบริหารกิจการสถานีสูบน้ำด้วยไฟฟ้า พ.ศ. ... สามวาระรวดเดียว ได้อภิปรายตามสมควร ปรากฏว่า

ไม่มีสมาชิกท่านใดอภิปราย จึงถือว่าปิดอภิปราย และให้ที่ประชุม

ลงมติว่าอนุมัติให้พิจารณาร่างข้อบัญญัติองค์การบริหารส่วนตำบลทรายขาว เรื่อง การบริหารกิจการสถานีสูบน้ำด้วยไฟฟ้า พ.ศ. ...

สามวาระรวดเดียวหรือไม่

มติที่ประชุม อนุมัติ 13 เสียง

ไม่อนุมัติ - เสียง

งดออกเสียง 1 คน

ประธานสภาฯ ลำดับต่อไปเป็นการพิจารณาร่างข้อบัญญัติองค์การบริหารส่วนตำบล

เรื่อง การบริหารกิจการสถานีสูบน้ำด้วยไฟฟ้า พ.ศ. ... ในวาระที่ 1

ขั้นรับหลักการนี้ ท่านนายกองค์การบริหารส่วนตำบลได้ชี้แจงให้

สมาชิกอบต.ทราบรายละเอียดและได้แจกจ่ายร่างข้อบัญญัติไปให้

สมาชิกทราบล่วงหน้าแล้ว ในการอภิปรายขอให้ท่านสมาชิกที่มีความ

ประสงค์จะอภิปรายยกมือขึ้นและอภิปรายตามสมควร ขอเชิญท่าน

สมาชิกที่มีความประสงค์จะอภิปราย ปรากฏว่าไม่มีสมาชิกท่านใดมี

ความประสงค์จะอภิปราย จึงขอมติที่ประชุมในการพิจารณาในวาระที่

1 ขั้นรับหลักการว่าจะรับหลักการแห่งร่างข้อบัญญัติ เรื่อง การบริหาร

กิจการสถานีสูบน้ำด้วยไฟฟ้า พ.ศ. ... หรือไม่

มติที่ประชุม เห็นชอบ รับหลักการ 13 เสียง

ไม่เห็นชอบ รับหลักการ - เสียง

งดออกเสียง 1 คน

ประธานสภาฯ เป็นอันว่า ที่ประชุมสภาฯ แห่งนี้ มีมติรับหลักการแห่งร่างข้อบัญญัติ

องค์การบริหารส่วนตำบลทรายขาว เรื่อง การบริหารกิจการสถานีสูบ

น้ำด้วยไฟฟ้า พ.ศ. ... แล้วในการพิจารณาแปรญัตติในวาระที่สอง ให้ที่

ประชุมสภาท้องถิ่นเป็นกรรมการแปรญัตติเต็มสภา หากสมาชิกท่าน

ใดมีความประสงค์จะเสนอคำแปรญัตติให้เสนอคำแปรญัตติด้วยวาจา

ได้

ที่ประชุม รับทราบ

ประธานสภาฯ ลำดับต่อไปเป็นการพิจารณาร่างข้อบัญญัติองค์การบริหารส่วนตำบล

เรื่อง การบริหารกิจการสถานีสูบน้ำด้วยไฟฟ้า พ.ศ. ... ซึ่งตามที่สภาฯ

แห่งนี้ ได้มีมติอนุมัติให้พิจารณาสามวาระรวดเดียว ดังนั้น ในการ

พิจารณาวาระที่สอง จึงให้ที่ประชุมสภาฯ แห่งนี้เป็นกรรมการแปร

ญัตติเต็มสภา ดังนั้นหากผู้ใดประสงค์จะแปรญัตติ ขอให้เสนอคำแปร

ญัตติด้วยวาจาได้เลย ปรากฏว่าไม่มีผู้เสนอคำแปรญัตติ จึงขอมติที่ประชุมว่าเห็นควรให้ผ่าน ร่างข้อบัญญัติองค์การบริหารส่วนตำบล เรื่อง การบริหารกิจการสถานีสูบน้ำด้วยไฟฟ้า พ.ศ. ... หรือไม่

มติที่ประชุม เห็นชอบให้ผ่านวาระ 2 จำนวน 13 เสียง

ไม่เห็นชอบ ให้ผ่านวาระ 2 - เสียง

งดออกเสียง 1 คน

ประธานสภาฯ ลำดับต่อไปเป็นการพิจารณาร่างข้อบัญญัติองค์การบริหารส่วนตำบล

ทรายขาว เรื่อง การบริหารกิจการสถานีสูบน้ำด้วยไฟฟ้า พ.ศ. ...

ในวาระ 3 ขั้นเห็นชอบให้ตราเป็นข้อบัญญัติ ตามที่สภาฯ แห่งนี้ ได้มี

มติรับหลักการแห่งร่างข้อบัญญัติองค์การบริหารส่วนตำบลทรายขาว

เรื่อง การบริหารกิจการสถานีสูบน้ำด้วยไฟฟ้า พ.ศ. ... และเห็นชอบ

ให้ผ่านวาระ 2 เรียบร้อยแล้ว

ลำดับต่อไปเป็นการพิจารณา วาระ 3 ขั้นเห็นชอบให้ตราเป็น

ข้อบัญญัติ จึงขอมติที่ประชุมว่าเห็นชอบร่างข้อบัญญัติองค์การบริหาร

ส่วนตำบลทรายขาว เรื่อง การบริหารกิจการสถานีสูบน้ำด้วยไฟฟ้า

พ.ศ. ... เห็นควรให้ตราเป็นข้อบัญญัติองค์การบริหารส่วนตำบลหรือไม่

มติที่ประชุม เห็นชอบ 13 เสียง

ไม่เห็นชอบ - เสียง

งดออกเสียง 1 คน

**ระเบียบวาระที่ 6 ญัตติ เรื่อง รายงานผลการปฏิบัติงานขององค์การบริหารส่วนตำบล**

**ทรายขาว ประจำปีงบประมาณ 2563**

ประธานสภาฯ ลำดับต่อไปเป็นการประชุมในวาระที่ 6 ญัตติ เรื่องรายงานผลการ

ปฏิบัติงานขององค์การบริหารส่วนตำบลทรายขาวประจำปี 2563 ขอเชิญนายกองค์การบริหารส่วนตำบลรายงานแสดงผลการปฏิบัติงานต่อสภาฯ

นายกองค์การบริหารส่วนตำบล รายงานแสดงผลการปฏิบัติงานขององค์การบริหารส่วนตำบล

ทรายขาว ประจำปี 2563 ดังนี้

ตามที่นายกองค์การบริหารส่วนตำบลทรายขาวได้แถลงนโยบาย

การบริหารราชการขององค์การบริหารส่วนตำบลทรายขาวต่อสภาฯ

องค์การบริหารส่วนตำบลทรายขาวซึ่งได้กำหนดนโยบายไว้ตามกรอบ

แนวทางในการพัฒนาของนโยบาย 7 ด้าน ดังนี้ นโยบายด้านพัฒนา

การเมือง การบริหาร นโยบายด้านเศรษฐกิจ นโยบายด้านพัฒนาคน

สังคม การศึกษา วัฒนธรรมและกีฬา นโยบายด้านโครงสร้างพื้นฐาน

นโยบายด้านพัฒนาแหล่งน้ำ และการจัดหาแหล่งน้ำ เพื่อการเกษตร

นโยบายด้านสาธารณูปโภค และสาธารณูปการ นโยบายด้าน

สาธารณสุข นโยบายด้านการจัดการทรัพยากรธรรมชาติและ

สิ่งแวดล้อม โดยได้แปลงไปสู่การปฏิบัติด้วยการจัดทำโครงการหรือ

กิจกรรมต่าง ๆ เพื่อพัฒนาและสร้างความเจริญให้กับท้องถิ่น รวมทั้ง

ตอบสนองต่อปัญหาความต้องการของประชาชนในท้องถิ่น และ

ครอบคลุมภารกิจหน้าที่ที่กฎหมายกำหนดไว้

รายงานผลการปฏิบัติงานตามนโยบาย ฉบับนี้ เป็นการสรุปผลการ

ดำเนินงานในรอบปีงบประมาณ พ.ศ. 2563 ทุกโครงการ และ

กิจกรรมมีความสอดคล้องกับนโยบายที่ได้แถลงไว้ ซึ่งผู้บริหารท้องถิ่น

ได้มุ่งเน้นการแก้ไขปัญหาความเดือดร้อนเพื่อให้พ่อแม่พี่น้องประชาชน

ได้รับประโยชน์และเกิดความพึงพอใจสูงสุด รายละเอียดของรายงาน

แสดงผลการปฏิบัติงานปรากฏตามเอกสาร ซึ่งได้จัดส่งให้กับท่าน

ประธานสภาฯ และสมาชิกสภาองค์การบริหารส่วนตำบลทรายขาว

ทุกท่าน เพื่อได้ใช้ประกอบการแถลงผลงานในวันนี้ จากนั้นได้รายงาน

ผลการดำเนินงานตามนโยบายจนครบทุกนโยบาย

ที่ประชุม รับทราบ

**ระเบียบวาระที่ 7 เรื่อง อื่น ๆ**

ประธานสภาฯ ลำดับต่อไปเป็นการประชุมในระเบียบวาระที่ 7 เรื่องอื่น ๆ

ขอเชิญสมาชิกสภาฯ ที่มีความประสงค์จะหารือเรื่องอื่นใดต่อที่ประชุม

ได้หารือตามลำดับ

นายสมพร เจิมพงค์ หารือท่านนายกองค์การบริหารส่วนตำบล เรื่องถนนที่เกิด

การสไลด์ก่อนหน้านี้ ขอสอบถามว่า กองช่างได้จัดหาวัสดุในการ

ซ่อมแซมได้หรือยัง เนื่องจากในขณะนี้ก็ได้เข้าสู่หน้าฝนถนนที่ชำรุด

ในหมู่ที่ 8 จำนวน 2 สาย หากไม่ได้รับการซ่อมแซมเกรงว่าผู้ใช้

รถใช้ถนนอาจมีอุบัติเหตุเกิดขึ้นได้ จึงขอฝากให้ท่านนายกได้

ดำเนินการด้วย

นายเจริญ ไกรคุ้ม ขอหารือ 3 ประเด็น ดังนี้

1. วัชพืชอุดตันปากท่อริมคลองชลประทาน ซึ่งปริมาณของวัชพืช

มีจำนวนมากและมีความหนาแน่นทำให้น้ำไหลยาก

1. ราษฎรที่ตั้งบ้านเรือนบริเวณริมถนนสายเขาสามแก้ว ม.9 –

ม.12 แจ้งความประสงค์ขอให้องค์การบริหารส่วนตำบลจัดหาถัง

ขยะและขอให้รถเก็บขยะไปเก็บขยะให้ด้วย

1. มีรถหกล้อ และรถกระบะวิ่งบนถนน สายอู่แก้วเมื่อ 2-3 วัน

ที่ผ่านมาทำให้ถนนเสียหายชำรุดเป็นหลุมเป็นบ่อมาก จึงขอหารือ

เพื่อหาแนวทางแก้ไขปัญหาต่อไป

ประธานสภาฯ สอบถามว่ามีสมาชิกสภาฯ ท่านใดมีความประสงค์จะหารือเพิ่มเติม

หรือไม่ ปรากฏว่าไม่มี จึงเชิญนายกองค์การบริหารส่วนตำบลชี้แจง

นายกองค์การบริหารส่วนตำบล ชี้แจงดังนี้

- กรณีถนนสไลด์ขณะนี้ได้ดำเนินการประมาณราคาค่าใช้จ่ายในการซ่อมแซมเรียบร้อยแล้วแต่เนื่องจากเป็นช่วงใกล้สิ้นปีงบประมาณ ประกอบกับงบประมาณมีไม่เพียงพอ จึงได้ดำเนินการซ่อมแซมไปบาง

โครงการที่มีปัญหาหนักมาก มีความจำเป็นเร่งด่วนส่วนโครงการที่เหลือก็จะทยอยทำต่อไป เมื่อมีงบประมาณเข้ามาในปีงบประมาณนี้

- กรณีคลองชลประทานสายป่าขวาง มีหญ้าหรือวัชพืชไปอัดอยู่ตรง

บริเวณปากท่อจำนวนมาก องค์การบริหารส่วนตำบลก็ได้แก้ไขโดยการนำรถแบคโฮไปลอกกำจัดวัชพืชเป็นประจำทุกปี สำหรับปีนี้ก็จะให้กองช่างดำเนินการลอกเช่นเดิม

- กรณีราษฎรแจ้งความประสงค์ขอให้จัดเก็บขยะสายอู่แก้ว ก็จะดำเนินการให้ต่อไป แต่ขอให้รองบประมาณในการจัดซื้อถังขยะ เนื่องจากขณะนี้ยังมีงบประมาณไม่เพียงพอ และขอให้ผู้ที่มีความประสงค์ จะใช้แจ้งความประสงค์เข้ามาอีกที และขอให้ปลัดตรวจสอบงบประมาณ และดำเนินการต่อไป

- สำหรับกรณีถนนเสียหาย เนื่องจากมีรถบรรทุกลูกรังวิ่งบรรทุกลูกรัง

ผ่านเส้นทางก็ขอให้รวบรวมบัญชีรายชื่อผู้ที่ได้รับความเดือดร้อนส่งมาอีกสักครั้ง จากนั้นองค์การบริหารส่วนตำบลจะประสานผู้ประกอบการ

เพื่อหาแนวทางแก้ไขปัญหาร่วมกันต่อไป

ประธานสภาฯ ขอบคุณสมาชิกทุกท่านที่ให้ความร่วมมือในการประชุมสภาฯ ครบทุก

วาระและปิดประชุม

ปิดประชุม เวลา 13.30 น.

จันทนา คงเกตุ

(นางจันทนา คงเกตุ)

เลขานุการสภาฯ

จด/บันทึก

**ตรวจแล้วรับรองถูกต้อง**

(ลงชื่อ) สมพร เจิมพงค์ ประธานคณะกรรมการตรวจสอบรายงานการประชุม

(นายสมพร เจิมพงค์)

(ลงชื่อ) สวย นุ่นนุ่ม กรรมการตรวจสอบรายงานการประชุม

(นายสวย นุ่นนุ่ม)

(ลงชื่อ) พีระยศ แก้วฉิม กรรมการตรวจสอบรายงานการประชุม

(นายพีระยศ แก้วฉิม)